Na osnovu člana 29 stav 2 Zakona o državnoj imovini (,,Službeni list CG”, br.21/09 i 40/11), članova 194, 201, 208 i 216 Zakona o svojinsko pravnim odnosima (,,Službeni list CG”, broj 19/09), člana 33 stav 1 tačka 1 i člana 38 stav 1 tačka 9 Zakona o lokalnoj samoupravi (,,Službeni list CG”, broj 2/18, 34/19, 38/20, 50/22 i 80/22)i člana 46 stav 1 tačka 9 Statuta Opštine Rožaje (,,Službeni list CG”, broj 38/18 i 16/21), Skupština opštine Rožaje, na sjednici održanoj dana 31.07.2024.godine, donijela je

**O D L U K U**

**o davanju saglasnosti o ustanovljenju prava stvarne službenosti u korist DOO “ Crnogorski elektrodistributivni sistem “ Podgorica**

**Član 1**

DAJE SE SAGLASNOST na ustanovljenje prava službenosti u korist DOO “Crnogorski elektrodistributivni sistem“ Podgorica, radi izgradnje objekta od opšteg interesa-energetskoi objekt trafostanica NDTS 10/0.4kV, ¨Hurije¨ 1X630 kVA sa priključkom KV 10 kV u Rožajama u skladu sa geodetskim elaboratom izrađenim od strane ,,GEONANA” Podgorica broj. 1801/2024-2 od 18.01.2024.godine i to na dijelu katastarske parcele broj 554/1 KO Rožaje u površini od 10m2 - po kulturi pašnjak 3 klase upisana u listu nepokretnsti br. 344 na ime Crna Gora svojina 1/1, Opština Rožaje-raspolaganje 1/1.

**Član 2**

Stvarna službenost na nepokretnosti iz člana 1 ove Odluke ustanovljava se uz naknadu u ukupnom iznosu od 315.00 eura a obzirom da se radi o nepotpunoj eksproprijaciji procijenjena vrijednost iznosi 25% od tržišne vrijednosti, što predstavlja iznos od 78,75 eura a po procjeni ovlašćene komisije od 06.06.2024. godine.

**Član 3**

Obavezuje se DOO “ Crnogorski elektrodistributivni sistem“ Podgorica iz Rožaja da nakon završetka radova zemljište vrati u prvobitno stanje**.**

**Član 4**

Ovlašćuje se predsjednik Opštine Rožaje, da nakon stupanja na snagu ove Odluke sa korisnikom zaključi Ugovor o zasnivanju stvarne službenosti na zemljištu iz člana 1 iste kod nadležnog notara.

**Član 5**

Ova Odluka stupa na snagu osmog dana od dana objavljivanja u ¨Službenom listu CG-opštinski propisi¨.

Broj: 02-016/24-250

Rožaje, 01.08.2024.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.